Zigmars Liepiņš
Šis raksts ir par komponistu. Par citām jēdziena Liepiņš nozīmēm skatīt nozīmju atdalīšanas lapu. Zigmars Liepiņš (dzimis 1952. gada 14. oktobrī Liepājā) ir latviešu komponists, taustiņinstrumentālists un uzņēmējs. Populārās mūzikas virsotnes sasniedza, spēlējot "Modo" un "Opus" sastāvos. 1988. gadā sarakstījis rokoperu Lāčplēsis divos cēlienos. No 2013. gada 4. novembra līdz 2019. gada 4. novembrim Zigmars Liepiņš bija Latvijas Nacionālās operas valdes priekšsēdētājs.